**„Ifjúsági Garancia Plusz”**

**GINOP\_Plusz-4.1.1-23-2023-00001** **stratégiai jelentőségű Pillér projekt**

**A projekt célja és leírása**

Magyarországon folytatódik a 2015. év kezdetétől működtetett Ifjúsági Garancia Rendszer (IGR), több elemében megerősítve.

A megerősített IGR lényege, hogy azon 30 év alatti – azaz a 15. életévüket betöltött, de a 30. életévüket  még nem betöltött – fiatalok számára, akik nem tanulnak, nem dolgoznak, a foglalkoztatási szolgálat által 4 hónapon belül valamilyen konkrét lehetőséget kell felajánlani az elhelyezkedésre, a munkatapasztalat-szerzésre vagy a tanulásra.

Az IGR működtetésének célja az, hogy a fiatalok minél rövidebb időt töltsenek munkanélküliségben, inaktivitásban vagy tanulás nélkül, illetve, hogy személyre szabott segítséget kapjanak a munkaerőpiaci helyzetük javításához.

Az IGR megerősítése során nemcsak a célcsoport életkori bővítésére kerül sor, de arra is, hogy a segítő ernyő hatékonyabban érje el a hátrányokkal küzdőket, valamint az eddig még látókörbe nem került inaktívakat.

A járási hivatalok foglalkoztatási osztályai szolgálnak a programba történő belépési pontként az érintett fiatalok számára.

**A projekt kedvezményezettje**

Nemzetgazdasági Minisztérium és a kormányhivatalok, valamint az OFA Országos Foglalkoztatási Közhasznú Nonprofit Kft. konzorciumot alkotva.

**A projekt szerződött támogatási összege és támogatási mértéke**

A projekt megvalósítására rendelkezésre álló vissza nem térítendő európai uniós forrás: 102,020 milliárd Ft.

A GINOP Plusz 4.1.1. projekt stratégiai jelentőségű Pillér, Zala vármegyében **1,870 milliárd** forint vissza nem térítendő európai uniós forrásból valósul meg.

**A projekt megvalósítás időtartama**

2023.10.01. - 2027.08.31.

**A Zala Vármegyei Kormányhivatal indikátora:**

A projekt keretében támogatottak száma **748 fő**.

A további tájékozódást az alábbi oldalak is segítik:

<https://ifjusagigarancia.munka.hu/>

<https://munka.hu/>

 Ifjúsági Garancia

Elérhetőség:

Telefon:+36/92/549-480  
E-mail: [foglalkoztatas@zala.gov.hu](mailto:foglalkoztatas@zala.gov.hu)